
Anexa 2

PLAN DE URGENŢĂ
elaborat în temeiul art. 8, alin. (12) din Regulamentul (UE) nr. 1938/2017 privind măsurile de garantare a siguranței furnizării de gaze și de abrogare a Regulamentului (UE) nr. 994/2010[footnoteRef:1]  [1:  Conform art. 8, alin. (12) din Regulamentul (UE) nr. 1938/2017, Planul de urgență elaborat în temeiul Regulamentului (UE) nr. 994/2010, actualizat în conformitate cu regulamentul respectiv, rămâne în vigoare până la data stabilirii inițiale a planurilor de acțiuni preventive și a planurilor de urgență menționate la alineatul (1) al acestui articol

[bookmark: _Toc527988350]1. Introducere
În confomitate cu considerentul nr. 63 din Regulamentul (UE) nr. 1938/2017, coroborat cu art. 8 alin. (12) din același regulament, planurile de acțiuni preventive și planurile de urgență elaborate în temeiul Regulamentului (UE) nr. 994/2010 și actualizate în conformitate cu regulamentul respectiv, rămân în vigoare până la data primei adoptări a noilor planuri de acțiuni preventive și a noilor planuri de urgență elaborate în temeiul Regulamentul (UE) nr. 1938/2017.  
Atribuţia punerii în aplicare a măsurilor prevăzute de Regulamentul (UE) nr. 1938/2017, respectiv de Regulamentul (UE) nr. 994/2010 revine Ministerului Energiei, în calitate de Autoritate Competentă, potrivit prevederilor art. 102, lit. l) din Legea nr. 123/2012. Planul de urgență actualizat a fost elaborat de Autoritatea Competentă, în baza  consultărilor cu principalii actori de pe piaţa gazelor naturale din România, a evaluării de risc, document revizuit de Ministerul Energiei în cursul anului 2018 şi a Planului de Acţiuni Preventive actualizat.

[bookmark: _Toc527988351]2. Cadrul legal
Prezentul Plan de urgență a fost realizat în temeiul  art. 8, alin. (12) din Regulamentul (UE) nr. 1938/2017, având în vedere  măsurile stipulate în Regulamentul (UE) nr. 994/2010.

Planurile de urgenţă naţionale: 
(a) se elaborează ţinând cont de nivelurile de criză; 
(b) definesc rolul şi responsabilităţile întreprinderilor din sectorul gazelor naturale şi ale consumatorilor industriali, inclusiv cele ale producătorilor de energie electrică relevanţi, ţinând seama de diferenţele în ceea ce priveşte măsura în care aceştia sunt afectaţi în cazul întreruperii aprovizionării cu gaze, precum şi interacţiunea acestora cu autorităţile competente şi, acolo unde este cazul, cu autorităţile naţionale de reglementare pentru fiecare dintre nivelurile de criză; 
(c) definesc rolul şi responsabilităţile autorităţilor competente şi ale celorlalte organisme cărora li s-au delegat sarcini pentru fiecare dintre nivelurile de criză; 
(d) asigură faptul că întreprinderile din sectorul gazelor şi consumatorii industriali de gaze au suficient timp să reacţioneze în situaţia fiecărui nivel de criză; 
(e) identifică, dacă este cazul, măsurile şi acţiunile necesare pentru a atenua impactul potenţial al unei întreruperi în aprovizionarea cu gaze asupra instalaţiilor de termoficare şi asupra furnizării de energie electrică produsă pe bază de gaze naturale;
(f) stabileşte procedurile şi măsurile detaliate care trebuie urmate pentru fiecare nivel de criză, inclusiv planurile corespunzătoare pentru schimburile de informaţii; 
(g) desemnează un manager sau o echipă de criză şi defineşte rolul acestora; 
(h) identifică contribuţia măsurilor bazate pe mecanismele pieţei, pentru gestionarea situaţiei în cazul nivelului de alertă şi pentru ameliorarea situaţiei în cazul nivelului de urgenţă; 
(i) identifică contribuţia măsurilor care nu au la bază mecanismele pieţei, planificate sau care urmează a fi implementate în cazul nivelului de urgenţă, evaluează gradul în care utilizarea măsurilor care nu au la bază mecanismele pieţei este necesară pentru a face faţă crizei, identifică efectele acestora şi defineşte procedurile pentru implementarea lor, ţinând cont de faptul că măsurile care nu se bazează pe piaţă se utilizează numai atunci când măsurile bazate pe mecanismele pieţei nu mai pot asigura ele însele aprovizionarea consumatorilor, mai cu seamă a celor protejaţi;
(j) descrie mecanismele utilizate pentru cooperarea cu alte state membre pentru fiecare nivel de criză; 
(k) detaliază obligaţiile de raportare impuse întreprinderilor din sectorul gazelor naturale în cazul nivelurilor de alertă şi de urgenţă; 
(l) întocmeşte o listă cu acţiuni predefinite pentru punerea la dispoziţie a gazelor în cazul unei situaţii de urgenţă, inclusiv contractele comerciale dintre părţile implicate în aceste acţiuni şi mecanismele de compensare pentru întreprinderile din sectorul gazelor naturale, dacă este cazul, luând în considerare cu seriozitate confidenţialitatea datelor sensibile. Astfel de acţiuni presupun, de exemplu, acorduri transfrontaliere între statele membre şi/sau întreprinderile din sectorul gazelor naturale.

Planul de urgenţă se actualizează la fiecare doi ani, dacă împrejurările nu impun o actualizare mai frecventă, astfel încât să reflecte versiunea actualizată a evaluării riscurilor.

Principalele acte normative din legislaţia naţională avută în vedere la elaborarea acestui plan sunt:
· Legea nr. 123/2012 - legea energiei electrice şi a gazelor naturale;
· Ordinul ANRE nr. 16/2013 - privind aprobarea Codului reţelei pentru Sistemul naţional de transport al gazelor naturale, cu modificările și completările ulterioare;
· Ordinul ANRE nr. 29/2016 - pentru aprobarea Regulamentului privind furnizarea gazelor naturale la clienţii finali;
· Ordinul ANRE nr. 35/2016 - pentru aprobarea metodologiei privind determinarea anuala a stocului minim de gaze naturale pentru titularii licentelor de furnizare gaze naturale;
· Ordinul ANRE nr. 36/2016 – privind stabilirea modalității de determinare anuală a nivelului stocului minim de gaze naturale pentru titularii licențelor de operare a sistemelor de transport al gazelor naturale
· Ordinul ANRE nr. 161/2015 – privind aprobarea Standardului de performanță pentru serviciul de transport și de sistem al gazelor naturale
· Ordinul ANRE nr. 162/2015 - privind aprobarea Standardului de performanţă pentru serviciul de distribuţie şi de sistem al gazelor naturale, cu modificările și completările ulterioare;
· ﻿Ordinul ANRE nr. 37/2007 - privind aprobarea Standardului de performanţă pentru activitatea de furnizare a gazelor naturale;
· Decizia ANRE nr. 824/2004 - pentru aprobarea Regulamentului privind accesul reglementat la depozitele de înmagazinare subterană a gazelor naturale;
· Decizia ANRE nr. 730/10.05.2018 privind stabilirea nivelului stocului minim de gaze naturale pentru titularul licenței de operare a sistemelor de transport al gazelor naturale S.N.T.G.N. TRANSGAZ S.A.
· Decizia nr. 1.671/17.10.2018 privind stabilirea nivelului stocului minim de gaze naturale pe care fiecare titular al licenţei de furnizare a gazelor naturale are obligaţia de a-l constitui în depozitele de înmagazinare subterană pană la data de 31 octombrie 2018
· Ordinul ANRE nr. 142/2014 pentru aprobarea Regulamentului privind stabilirea măsurilor de salvgardare în situații de criză apărute în funcționarea Sistemului energetic național.


[bookmark: _Toc527988352]3. Niveluri de criză și scenarii de risc

[bookmark: _Toc527988353]3.1. Niveluri de criză
Cele trei niveluri de criză prevăzute de art. 11 din Regulamentul (UE) nr. 1938/2017, pentru declararea unei situații de urgență, trebuie coroborate cu măsurile care vizează asigurarea furnizării de gaze către clienții protejați în fiecare dintre următoarele cazuri, prevăzute la art. 6  din Regulamentul (UE) nr. 1938/2017:
· pentru o perioadă de vârf de şapte zile, constatate statistic o dată la 20 de ani;
· orice perioadă de cel puţin 30 de zile în care cererea de gaze este excepţional de mare constatată statistic o dată la 20 de ani;
· o perioadă de cel puţin 30 de zile în cazul afectării infrastructurii unice principale de gaze în condiţii de iarnă normale,

Nivelurile de criză sunt următoarele:

(a) nivelul de alertă timpurie (alertă timpurie): în cazul în care există informaţii concrete, sigure şi fiabile, conform cărora ar putea avea loc un eveniment care ar deteriora în mod semnificativ livrările şi care ar putea conduce la nivelul de alertă sau de urgenţă în cazul producerii sale; nivelul de alertă timpurie poate fi activat printr-un mecanism de alertă timpurie;
(b) nivelul de alertă (alertă): în cazul unei întreruperi a aprovizionării sau al unei cereri de gaze excepţional de mari care afectează în mod semnificativ situaţia livrărilor, dar piaţa este încă în măsura să gestioneze întreruperea sau cererea respectivă fără a fi nevoie să se recurgă la măsuri care nu se bazează pe piaţă;
(c) nivelul de urgenţă (urgenţă): în cazul unei cereri excepţional de mari sau al unei întreruperi semnificative a furnizării sau a unei afectări semnificative a situaţiei livrărilor şi în cazul în care toate măsurile bazate pe mecanismele pieţei au fost implementate, dar oferta de gaze este insuficientă pentru a satisface cererea rămasă neacoperită, astfel încât este nevoie să se introducă în plus măsuri administrative în scopul de a garanta aprovizionarea cu gaze în special pentru consumatorii protejaţi.

	Scenariu 1
	Defecţiuni pe direcţiile de transport din import

	Scenariu 2
	Defecţiuni tehnice în Sistemul Naţional de Transport

	Scenariu 3
	Dezechilibre în activitatea de înmagazinare a gazelor naturale

	Scenariu 4
	Condiţii meteo extreme

	Scenariu 5
	Sistarea furnizării de gaze naturale din Federaţia Rusă către UE



Scenariul 1: 	Defecţiuni pe direcţiile de transport din import
· defecţiuni în sisteme de transport, altele decât sistemul naţional de transport, înainte de preluarea cantităţilor din import de gaze naturale în sistemul naţional de transport
Scenariul 2:  	Defecţiuni tehnice în Sistemul Naţional de Transport
· defecţiuni în sistemul naţional de transport la preluarea cantităţilor de gaze naturale din depozitele de înmagazinare subterană a gazelor naturale, respectiv din depozitul cu cea mai mare capacitate de extracţie zilnică
Scenariul 3:	Dezechilibre în activitatea de înmagazinare a gazelor naturale
· defecţiuni ale echipamentelor de suprafaţă aferente activităţii de înmagazinare anterior preluării cantităţilor de gaze naturale din depozitele de înmagazinare subterană a gazelor naturale în sistemul naţional de transport

Scenariul 4: 	Condiţii meteo extreme
· valori foarte scăzute ale temperaturii, respectiv temperatură medie sub -150C[footnoteRef:2], pe perioada sezonului rece, pe intervale mai mari de timp, de cel puţin 7 zile, fără defecţiuni tehnice în sistemul naţional de transport, sisteme de transport import şi dezechilibre în activitatea de înmagazinare a gazelor naturale [2: Temperatura minimă, mediată pe 7 zile consecutive, cu probabilitatea de revenire  o dată la 20 de ani, este în România de -19,0725 ºC (sursă: Ministerul Mediului, Administrația Națională de Meteorologie)] 

Scenariu 5: 	Sistarea furnizării de gaze naturale din Federaţia Rusă către UE
· sistarea furnizării de gaze naturale din import nedeterminată de existența unor  defecţiuni tehnice în sistemele de transport 

[bookmark: _Toc527988355]4. Informaţii referitoare la măsurile de garantare a securităţii aprovizionării cu gaze naturale în România
Conform prevederilor art. 173, alin. (1) din Legea nr. 123/2012: „Titularii de licenţe de înmagazinare, transport, distribuţie şi furnizare a gazelor naturale şi titularul licenţei de operare a terminalului GNL au obligaţia să îşi desfăşoare activităţile cu respectarea obligaţiilor stipulate în licenţele, respectiv autorizaţiile emise de ANRE, privind siguranţa, calitatea, continuitatea aprovizionării, eficienţa energetică, cu respectarea normelor de securitate şi sănătate a muncii şi de protecţie a mediului, precum şi a prevederilor din contractele directe cu clienţii.”

Totodată, conform prevederilor art. 143, alin. (1) din Legea nr. 123/2012 furnizorul de gaze naturale are următoarele obligaţii:
- să încheie contracte de achiziţie a gazelor naturale, astfel încât să asigure acoperirea consumului pentru clienţii săi;
- să respecte standardele de performanţă pentru activitatea de furnizare a gazelor naturale;
- să înmagazineze gaze naturale la nivelurile necesare pentru asigurarea continuităţii în alimentarea cu gaze naturale a clienţilor săi, în conformitate cu prevederile legale în vigoare.


[bookmark: _Toc527988356]Definirea clientului protejat în legislaţia națională
Conform Regulamentului (UE) nr. 1938/2017 privind măsurile de garantare a siguranței furnizării de gaze și de abrogare a Regulamentului (UE) nr. 994/2010, art 6, alin. (1), fiecare stat membru stabilește definiția clienților protejați și informează Comisia cu privire la aceasta. 
În baza acestei prevederi, Ministerul Energiei a aprobat prin Ordinul ministrului energiei          nr. 629/2018 categoria „clienților protejați” care cuprinde toţi clienții casnici racordați la o rețea de distribuție a gazelor naturale precum și următoarele categorii de clienți finali:
(a)  întreprinderile mici și mijlocii, racordate la rețelele de distribuție a gazelor naturale;
(b) prestatorii de servicii sociale esențiale care au legătură cu asistența medicală, asistența socială esențială, de urgență, de securitate, cu educația sau cu administrația publică, racordate la rețelele de distribuție sau la Sistemul Național de Transport al gazelor naturale;
(c)  producătorii de energie termică, care nu pot funcționa cu alți combustibili decât gazele naturale și care furnizează energie termică clienților casnici, întreprinderilor mici sau mijlocii și/sau prestatorilor de servicii de asistență medicală, asistență socială esențială, de urgență, de securitate sau prestatorii de servicii care au legătură cu educația sau cu administrația publică.”

Consumul de gaze naturale în România se prezintă după cum urmează:
	AN
	Consum total/MWh

	2013
	132.603.324

	2014
	127.556.673

	2015
	121.726.749 

	2016
	124.110.485

	2017
	129.861.126


Sursa consumurilor: rapoartele ANRE lunare/anuale de monitorizare ale pieţei de gaze; Raport activitate ANRE 2016, 2017

Consumul de gaze naturale pe piaţa reglementată din România se prezintă după cum urmează:
	AN
	Consum total/MWh

	2013
	50.863.980

	2014
	43.785.650

	2015
	32.321.865

	2016
	35.185.322

	2017
	30.954.355


Sursa consumurilor pe piaţa reglementată: rapoartele ANRE lunare/anuale de monitorizare ale pieţei de gaze;  Raport activitate ANRE 2016, 2017

Ponderea clienților protejați în total consum, în perioada 2016-2017, se prezintă după cum urmează:
	perioada
	Consum total 
[MWh]
	Consum casnici [%]
	Consum casnici [MWh]
	Consum servicii esențiale
[%]
	Consum servicii esențiale [MWh]
	Consum. termici pt populație [%]
	Consum. termici pt populație [MWh]

	2016
2017
	124.110.485
129.861.126
	28,35
23,83
	35.185.322
30.954.355
	10,81
3,62
	13.418.374
4.705.200
	14,45
9,97
	17.935.617
12.958.437


Sursa consumurilor pe piaţa reglementată: rapoartele ANRE lunare/anuale de monitorizare ale pieţei de gaze;  Raport activitate ANRE 2016-2017

Ponderea clienților protejați în total consum aferentă categoriei IMM în total consum, în perioada 2016-2017, se prezintă după cum urmează:

	Categoria întreprinderilor mici și mijlocii
	Pondere

	Consumatori comerciali
	7,50 %

	Alți client industriali
	2,50 %

	Alți clienti secundari
	9,50 %.



Având în vedere faptul că:
· începând cu sezonul rece 2018 – 2019, categoria ”clientului protejat” cuprinde toţi clienții casnici racordați la o rețea de distribuție a gazelor naturale precum și următoarele categorii de clienți finali:
(a)  întreprinderile mici și mijlocii, racordate la rețelele de distribuție a gazelor naturale;
(b) prestatorii de servicii sociale esențiale care au legătură cu asistența medicală, asistența socială esențială, de urgență, de securitate, cu educația sau cu administrația publică, racordate la rețelele de distribuție sau la Sistemul Național de Transport al gazelor naturale;
(c)  producătorii de energie termică, care nu pot funcționa cu alți combustibili decât gazele naturale și care furnizează energie termică clienților casnici, întreprinderilor mici sau mijlocii și/sau prestatorilor de servicii de asistență medicală, asistență socială esențială, de urgență, de securitate sau prestatorii de servicii care au legătură cu educația sau cu administrația publică.”
· în România, în conformitate cu prevederile Legii nr. 123/2012, cu modificările şi completările ulterioare, furnizorii de gaze naturale au obligaţia să asigure continuitatea aprovizionării cu gaze naturale a consumatorilor
· în România, ponderea producţiei interne în total consum este de aproximativ 90%, 
· se adoptă, suplimentar, măsurile de la punctul 8 din prezentul Plan de Urgenţă,

se poate considera că în România, furnizarea de gaze naturale pentru clienții protejaţi este asigurată.

[bookmark: _Toc527988358]5. Rolul şi responsabilităţile autorităţii competente, autorităţilor publice centrale, întreprinderilor din sectorul gazelor naturale, inclusiv ale producătorilor de energie electrică şi termică relevanţi, premergătoare activării situației de urgență în cadrul nivelurilor de urgenţă

	Denumire
	Abreviere

	Premergător activării mecanismelor de alertă timpurie
	PAT

	Premergător activării mecanismelor de alertă
	PA

	Premergător activării mecanismelor de nivel de urgență
	PANU



În etapa premergătoare activării situației de urgență și în cadrul nivelurilor de urgenţă, rolurile şi responsabilităţile autorităţii competente, autorităţilor publice centrale, întreprinderilor din sectorul gazelor naturale, inclusiv ale producătorilor de energie electrică şi termică relevanţi, se supun obligaţiilor legale, inclusiv celor descrise în prezentul plan, după cum urmează:

Producători gaze naturale
PAT - vor informa OTS, AC şi ANRE asupra oricărei informaţii concrete şi sigure, conform căreia ar putea avea loc un eveniment care ar deteriora în mod semnificativ livrările; 
PA - vor informa OTS, AC şi ANRE asupra oricărei informaţii concrete şi sigure, conform căreia se înregistrează o întrerupere a aprovizionării, sau dacă se înregistrează o cerere excepţional de mare care afectează în mod semnificativ situaţia livrărilor, dar piaţa este încă în măsură să gestioneze situaţia respectivă fără a fi nevoie să se recurgă la măsuri care nu se bazează pe piaţă;
PANU - vor informa OTS, AC şi ANRE asupra oricărei informaţii concrete şi sigure, conform căreia se înregistrează o cerere excepţional de mare, sau o întrerupere semnificativă a furnizării, sau al unei afectări semnificative a situaţiei livrărilor. Toate măsurile bazate pe mecanismele pieţei au fost implementate, dar oferta de gaze este insuficientă pentru a satisface cererea rămasă neacoperită.

Operatori înmagazinare
PAT - vor informa OTS, AC şi ANRE asupra oricărei informaţii concrete și sigure, conform căreia ar putea avea loc un eveniment care ar deteriora în mod semnificativ livrările; 
PA - vor informa OTS, AC şi ANRE asupra oricărei informaţii concrete și sigure, conform căreia se înregistrează o întrerupere a aprovizionării sau dacă se înregistrează o cerere excepţional de mare care afectează în mod semnificativ situaţia livrărilor, dar piaţa este încă în măsură să gestioneze situaţia respectivă fără a fi nevoie să se recurgă la măsuri care nu se bazează pe piaţă;
PANU - vor informa OTS, AC şi ANRE asupra oricărei informaţii concrete și sigure, conform căreia se înregistrează o cerere excepţional de mare sau o întrerupere semnificativă a furnizării sau al unei afectări semnificative a situaţiei livrărilor. Toate măsurile bazate pe mecanismele pieţei au fost implementate, dar oferta de gaze este insuficientă pentru a satisface cererea rămasă neacoperită.

Operator transport şi de sistem
PAT - va informa AC și ANRE asupra oricărei informaţii concrete și sigure, conform căreia ar putea avea loc un eveniment care ar deteriora în mod semnificativ livrările;
PA - va informa AC, ANRE și DEN asupra oricărei informaţii concrete și sigure, conform căreia se înregistrează o întrerupere a aprovizionării sau dacă se înregistrează o cerere excepţional de mare care afectează în mod semnificativ situaţia livrărilor, dar piaţa este încă în măsură să gestioneze situaţia respectivă fără a fi nevoie să se recurgă la măsuri care nu se bazează pe piaţă;
PANU - va informa AC, ANRE și DEN  asupra oricărei informaţii concrete și sigure, conform căreia se înregistrează o cerere excepţional de mare sau o întrerupere semnificativă a furnizării sau al unei afectări semnificative a situaţiei livrărilor. Toate măsurile bazate pe mecanismele pieţei au fost implementate, dar oferta de gaze este insuficientă pentru a satisface cererea rămasă neacoperită.

Operatori sistem de distribuţie
PAT - vor informa OTS, AC și ANRE asupra oricărei informaţii concrete și sigure, conform căreia ar putea avea loc un eveniment care ar deteriora în mod semnificativ livrările;
PA - vor informa OTS, AC și ANRE asupra oricărei informaţii concrete și sigure, conform căreia se înregistrează o întrerupere a aprovizionării sau dacă se înregistrează o cerere excepţional de mare care afectează în mod semnificativ situaţia livrărilor, dar piaţa este încă în măsură să gestioneze situaţia respectivă fără a fi nevoie să se recurgă la măsuri care nu se bazează pe piaţă;
PANU - vor informa OTS, AC și ANRE asupra oricărei informaţii concrete și sigure, conform căreia se înregistrează o cerere excepţional de mare sau o întrerupere semnificativă a furnizării sau al unei afectări semnificative a situaţiei livrărilor. Toate măsurile bazate pe mecanismele pieţei au fost implementate, dar oferta de gaze este insuficientă pentru a satisface cererea rămasă neacoperită.

Producători de energie electrică şi termică
PAT - vor informa DEN, OTS, AC și ANRE asupra oricărei informaţii concrete și sigure, conform căreia ar putea avea loc un eveniment care ar deteriora în mod semnificativ livrările;
PA - vor informa DEN, OTS, AC și ANRE asupra oricărei informaţii concrete și sigure, conform căreia se înregistrează o întrerupere a aprovizionării sau dacă se înregistrează o cerere excepţional de mare care afectează în mod semnificativ situaţia livrărilor, dar piaţa este încă în măsură să gestioneze situaţia respectivă fără a fi nevoie să recurgă la măsuri care nu se bazează pe piaţă;
PANU - vor informa DEN, OTS, AC și ANRE asupra oricărei informaţii concrete și sigure, conform căreia se înregistrează o cerere excepţional de mare sau o întrerupere semnificativă a furnizării sau al unei afectări semnificative a situaţiei livrărilor de gaze naturale deșitoate măsurile bazate pe mecanismele pieţei au fost implementate, iar oferta de gaze este insuficientă pentru a satisface cererea rămasă neacoperită.

Furnizori de gaze naturale
PAT - vor informa OTS,  AC și ANRE asupra oricărei informaţii concrete și sigure, conform căreia ar putea avea loc un eveniment care ar deteriora în mod semnificativ livrările;
PA - vor informa OTS,  AC și ANRE asupra oricărei informaţii concrete și sigure, conform căreia se înregistrează o întrerupere a aprovizionării sau dacă se înregistrează o cerere excepţional de mare care afectează în mod semnificativ situaţia livrărilor dar piaţa este încă în măsură să gestioneze situaţia respectivă fără a fi nevoie să se recurgă la măsuri care nu se bazează pe piaţă;
PANU - vor informa OTS,  AC și ANRE asupra oricărei informaţii concrete și sigure, conform căreia se înregistrează o cerere excepţional de mare sau o întrerupere semnificativă a furnizării sau al unei afectări semnificative a situaţiei livrărilor, deși toate măsurile bazate pe mecanismele pieţei au fost implementate, iar oferta de gaze este insuficientă pentru a satisface cererea rămasă neacoperită.

Autoritatea Competentă
PAT - va centraliza informaţiile concrete și sigure, conform cărora ar putea avea loc un eveniment care ar deteriora în mod semnificativ livrările;
- va analiza împreună cu OTS și ANRE  informaţiile notificate referitoare la evenimentele care ar deteriora în mod semnificativ livrările 
- după caz, va declara nivelul de alertă timpurie
PA - va centraliza informaţiile concrete și sigure, conform cărora se înregistrează o întrerupere a aprovizionării sau dacă se înregistrează o cerere excepţional de mare care afectează în mod semnificativ situaţia livrărilor, dar piaţa este încă în măsură să gestioneze situaţia respectivă fără a fi nevoie să se recurgă la măsuri care nu se bazează pe piaţă
- va analiza împreună cu OTS și ANRE informaţiile notificate referitoare la evenimentele care determină înregistrarea unei întreruperi a aprovizionării sau se înregistrează o cerere excepţional de mare care afectează în mod semnificativ situaţia livrărilor, dar piaţa este încă în măsură să gestioneze situaţia respectivă fără a fi nevoie să se recurgă la măsuri care nu se bazează pe piaţă
- după caz, va declara nivelul de alertă
PANU - va centraliza informaţiile concrete și sigure, conform cărora se înregistrează o cerere excepţional de mare sau o întrerupere semnificativă a furnizării sau al unei afectări semnificative a situaţiei livrărilor. 
- va analiza împreună cu OTS şi ANRE informaţiile notificate referitoare la evenimentele care determină înregistrarea unei cereri excepţional de mari sau o întrerupere semnificativă a furnizării sau al unei afectări semnificative a situaţiei livrărilor. 
- dacă toate măsurile bazate pe mecanismele pieţei au fost implementate, dar oferta de gaze este insuficientă pentru a satisface cererea rămasă neacoperită, va declara nivelul de urgenţă

[bookmark: _Toc527988359]Acțiuni în cadrul nivelui Alertă Timpurie:

Producători gaze naturale
· vor informa OTS, AC şi ANRE cu privire la modul de realizare a obligaţiilor legale şi contractuale pe perioada nivelului de alertă timpurie

Operatori înmagazinare
· vor informa OTS, AC şi ANRE cu privire la modul de realizare a obligaţiilor legale şi contractuale pe perioada nivelului de alertă timpurie

Operator transport şi de sistem
· va informa AC şi ANRE cu privire la modul de realizare a obligaţiilor legale şi contractuale pe perioada nivelului de alertă timpurie


Operatori sistem de distribuţie
· vor informa OTS, AC și ANRE cu privire la modul de realizare a obligaţiilor legale şi contractuale pe perioada nivelului de alertă timpurie

Producători de energie electrică şi termică
· vor informa OTS, AC și ANRE cu privire la modul de realizare a obligaţiilor legale şi contractuale, referitoare la gaze naturale, pe perioada nivelului de alertă timpurie

Furnizori de gaze naturale
· vor informa OTS, AC și ANRE cu privire la modul de realizare a obligaţiilor legale şi contractuale pe perioada nivelului de alertă timpurie

Autoritatea Competentă
· va notifica CE cu privire la activarea mecanismului de alertă timpurie
· va monitoriza, împreună şi cu sprijinul OTS şi ANRE, modul de îndeplinire a obligaţiilor legale şi contractuale care revin fiecărei întreprinderi din sectorul gazelor naturale
· în baza informaţiilor furnizate de întreprinderile din sectorul gazelor naturale şi/sau autorităţile publice va declara, după caz, încetarea nivelului de alertă timpurie
· în baza informaţiilor furnizate de întreprinderile din sectorul gazelor naturale şi/sau autorităţile publice poate declara, după caz, nivelul de alertă.

[bookmark: _Toc527988360]Acțiuni în cadrul nivelului de Alertă:

Producătorii de gaze naturale:
· vor informa OTS, AC și ANRE cu privire la modul de realizare a obligaţiilor legale şi contractuale pe perioada nivelului de alertă 

Operatori înmagazinare
· vor informa OTS, AC și ANRE cu privire la modul de realizare a obligaţiilor legale şi contractuale pe perioada nivelului de alertă 

Operator transport şi de sistem
· va informa AC și ANRE cu privire la modul de realizare a obligaţiilor legale şi contractuale pe perioada nivelului de alertă timpurie

Operatori sistem de distribuţie
· vor informa OTS, AC și ANRE cu privire la modul de realizare a obligaţiilor legale şi contractuale pe perioada nivelului de alertă

Producători de energie electrică şi termică
· vor informa DEN, OTS, AC și ANRE cu privire la modul de realizare a obligaţiilor legale şi contractuale, referitoare la gaze naturale, pe perioada nivelului de alertă timpurie

Furnizori de gaze naturale
· vor informa OTS, AC și ANRE cu privire la modul de realizare a obligaţiilor legale şi contractuale pe perioada nivelului de alertă

Autoritatea Competentă
· va monitoriza împreună cu OTS şi ANRE modul de îndeplinire a obligaţiilor legale şi contractuale care revin fiecărei întreprinderi din sectorul gazelor naturale
· va notifica CE cu privire la activarea mecanismului de alertă
· în baza informaţiilor furnizate de întreprinderile din sectorul gazelor naturale şi/sau autorităţile publice poate declara, după caz, nivelul de urgență.


[bookmark: _Toc527988361]Acțiuni în cadrul nivelului de Urgenţă:

Producători gaze naturale
· vor informa OTS, AC și ANRE cu privire la modul de realizare a obligaţiilor legale şi contractuale pe perioada nivelului de urgenţă

Operatori înmagazinare
· vor informa OTS, AC și ANRE cu privire la modul de realizare a obligaţiilor legale şi contractuale pe perioada nivelului de urgenţă

Operator transport şi de sistem
· va informa OTS,  AC și ANRE cu privire la modul de realizare a obligaţiilor legale şi contractuale pe perioada nivelului de urgenţă

Operatori sistem de distribuţie
· vor informa OTS, Autoritatea Competentă și ANRE cu privire la modul de realizare a obligaţiilor legale şi contractuale pe perioada nivelului de urgenţă

Producători de energie electrică şi termică
· vor informa DEN, OTS, AC și ANRE cu privire la modul de realizare a obligaţiilor legale şi contractuale, referitoare la gaze naturale, pe perioada nivelului de urgenţă
Furnizori de gaze naturale
· vor informa OTS, AC și ANRE cu privire la modul de realizare a obligaţiilor legale şi contractuale pe perioada nivelului de urgenţă

Autoritatea Competentă
· va monitoriza împreună şi cu sprijimul OTS şi ANRE modul de îndeplinire a obligaţiilor legale şi contractuale cere revin fiecărei întreprinderi din sectorul gazelor naturale
· va notifica CE cu privire la activarea nivelului de urgenţă
· va dispune, în condiţiile prevederilor legale, orice măsură necesară şi utilă pentru gestionarea nivelului de urgenţă, respectiv a uneia sau mai multora dintre măsurile  identificate la punctul 8 din prezentul plan
· va notifica, în timp util, ANRE şi OTS, precum şi întreprinderile din sectorul gazelor naturale asupra oricărei măsuri dispuse pentru gestionarea nivelului de urgenţă
· va solicita OTS, precum şi întreprinderilor din sectorul gazelor naturale, să acționeze conform prevederilor legale şi măsurilor din prezentul plan, dispuse pentru gestionarea nivelului de urgenţă
· va notifica CE asupra oricărei măsuri dispuse pentru gestionarea nivelului de urgenţă

Alte responsabilități ale întreprinderilor din sectorul gazelor naturale şi ale producătorilor de energie electrică şi termică se regăsesc în Anexa II A - Rolul şi responsabilităţile întreprinderilor din sectorul gazelor naturale şi ale producătorilor de energie electrică şi termică.

[bookmark: _Toc527988362]6. Managerul de criză
Managerul de criză este Autoritatea Competentă care are atribuții în asigurarea securităţii în aprovizionarea cu gaze naturale, respectiv Ministerul Energiei.



Date de contact Autoritate Competentă:

adresă: Splaiul Independenţei, nr. 202 E, sector 6, Bucureşti
e-mail: gas_supply@energie.gov.ro

Autoritatea Competentă poate institui prin decizie o echipă de criză pentru gestionarea situaţiilor de urgenţă.
În echipa de criză, cu acordul prealabil al întreprinderilor din sectorul gazelor naturale şi autorităţilor publice centrale, pot face parte şi câte un reprezentant desemnat al acestora.  

[bookmark: _Toc527988363]7. Măsuri reglementate de prevederi legale, necesare asigurării securităţii aprovizionării cu gaze naturale

Utilizarea contratelor de furnizare care pot fi întrerupte
Prevedere legală:   art. 100, pct. 30 din Legea nr. 123/2012
Clientul întreruptibil de siguranţă reprezintă clientul final care prin reducerea consumului său până la oprire contribuie la menţinerea securităţii în aprovizionarea cu gaze naturale într-o  situaţie de urgenţă. Reglementarea regimului juridic aplicabil clientului întreruptibil de siguranţă, se realizează prin hotărâre a Guvernului elaborată la propunerea ministerului de resort în calitate de autoritate competentă.

Furnizorii au obligaţia să asigure cantităţile de gaze naturale necesare continuării aprovizionării prin acoperirea consumului clienților protejați în virtutea prevederilor legislației europene și legislației naționale din domeniu. Aceste contracte nu pot fi întrerupte.
Restul cantităților de gaze naturale achiziționate de furnizori, rămase după acoperirea consumului clienților protejați, vor fi puse la dispoziţia clienților finali care nu fac parte din categoria clienților protejați.

Stocul minim de gaze naturale pe care fiecare titular al licenţei de furnizare a gazelor naturale are obligaţia de a-l constitui în depozitele de înmagazinare subterană
Prevedere legală:  
Ordinul ANRE nr. 35/2016, pentru aprobarea Metodologiei privind determinarea anuală a nivelului stocului minim de gaze naturale pentru titularii licenţelor de furnizare de gaze naturale şi pentru titularii licenţelor de operare a sistemelor de transport al gazelor naturale
Decizia ANRE nr. 1.671/17.10.2018 privind stabilirea nivelului stocului minim de gaze naturale pe care fiecare titular al licenţei de furnizare a gazelor naturale are obligaţia de a-l constitui în depozitele de înmagazinare subterană pană la data de 31 octombrie 2018
Decizia ANRE nr. 730/10.05.2018 privind stabilirea nivelului stocului minim de gaze naturale pentru titularul licenței de operare a sistemului de transport al gazelor naturale SNTGN TRANSGAZ SA

Astfel:
· titularii licenţelor de furnizare de gaze naturale au obligaţia de a constitui în depozitele de înmagazinare subterană un stoc minim de gaze naturale, în fiecare an, până la data de 31 octombrie inclusiv;
· titularul licenţei de operare a sistemului de transport al gazelor naturale SNTGN TRANSGAZ SA are obligaţia să dețină în fiecare an un stoc minim în depozitele de înmagazinare gaze naturale, în vederea asigurării echilibrului fizic al sistemelor de transport al gazelor naturale în perioada sezonului rece.

Pentru ciclul de înmagazinare 2018-2019, prin Decizia Președintelui ANRE nr. 1.671/17.10.2018 privind stabilirea nivelului stocului minim de gaze naturale pe care fiecare titular al licenţei de furnizare a gazelor naturale are obligaţia de a-l constitui în depozitele de înmagazinare subterană pană la data de 31 octombrie 2018, a fost aprobat nivelul stocului minim de gaze naturale la nivel naţional pentru titularii licenţelor de furnizare care asigură aprovizionarea cu gaze naturale a clienţilor finali, pentru ciclul de înmagazinare 2018-2019, la un nivel de  21.361.818,260 MWh, defalcat după cum urmează:
    a) stoc aferent categoriei de clienţi finali casnici -   9.054.583,253 MWh;
    b) stoc aferent categoriei de clienţi finali producători de energie termică, numai pentru cantităţile de gaze naturale utilizate la producerea de energie termică în centralele de cogenerare şi  în centralele termice destinate consumului populaţiei -  3.538.781,329 MWh ;
    c)  stoc aferent categoriei de clienţi finali noncasnici -  8.768.453,678 MWh .

SNTGN TRANSGAZ are obligația să dețină în depozitele de înmagazinare subterană, pînă la data de 31 octombrie 2018, un stoc minim la un nivel de 245.726.235 MWh.

Depozite comerciale – alocarea capacităţilor disponibile
Prevedere legală: Decizia ANRE nr. 824/2004 pentru aprobarea Regulamentului privind accesul reglementat la depozitele de înmagazinare subterană a gazelor naturale

Alocarea capacităţilor de înmagazinare se face de către operatorii de înmagazinare, în baza unei metodologii, stabilite în conformitate cu prevederile Deciziei ANRE nr. 824/2004.
Operatorii de înmagazinare acordă accesul solicitanţilor, după următoarele criterii:
a) ordinea de prioritate:
1. operatorului SNT - pentru cantităţile de gaze naturale necesare asigurării permanente a echilibrului fizic al SNT;
2. producătorilor - pentru cantităţile de gaze naturale necesare desfăşurării proceselor tehnologice;
3. furnizorilor - pentru cantităţile de gaze naturale necesare asigurării continuității în aprovizionarea cu gaze naturale a clienților ;
4. consumatorilor eligibili - pentru cantităţile de gaze naturale necesare asigurării consumului propriu, furnizorilor de pe piaţa angro, altor solicitanţi;
b) "primul venit - primul servit": în cadrul fiecărui nivel de prioritate prevăzut la lit. a) operatorii de înmagazinare vor realiza alocarea capacităţilor în ordinea înregistrării cererilor.

Furnizarea gazelor naturale la clienţi finali 
Prevedere legală: Ordinul ANRE nr. 29/2016 pentru aprobarea Regulamentului privind furnizarea gazelor naturale la clienții finali

Conform prevederilor Ordinul ANRE nr. 29/2016 pentru aprobarea Regulamentului privind furnizarea gazelor naturale la clientii finali, părţile din contractele de furnizare a gazelor naturale şi operatorii de sistem au obligaţia să ducă la îndeplinire prevederile ordinului, iar ANRE va urmări respectarea acestora. Regulamentul privind furnizarea gazelor naturale la clienţii finali stabileşte cadrul de reglementare pentru desfăşurarea activităţii de furnizare a gazelor naturale la locurile de consum ale clienţilor finali, respectiv relaţiile dintre furnizori şi clienţii finali de gaze naturale, precum şi relaţiile conexe cu operatorii economici, titulari de licenţe de operare, referitoare la derularea contractului de furnizare a gazelor naturale. Regulamentul se aplică clienţilor finali de gaze naturale, furnizorilor de gaze naturale şi operatorilor economici, titulari de licenţă de operare, pentru asigurarea condiţiilor necesare furnizării gazelor naturale la locurile de consum ale clienţilor finali.
Furnizorul de gaze naturale este responsabil în relaţia cu clientul final pentru calitatea activităţii de furnizare a gazelor naturale, în conformitate cu prevederile contractului de furnizare. Calitatea activităţii de furnizare cuprinde: calitatea comercială, calitatea gazelor naturale furnizate şi continuitatea în furnizarea gazelor naturale contractate.
Calitatea comercială reflectă relaţia dintre furnizorul de gaze naturale şi clientul său final în legătură cu serviciile aferente furnizării gazelor naturale.
Furnizorul de gaze naturale are obligaţia să asigure clientului final calitatea tuturor serviciilor pe care le efectuează în relaţia cu acesta.
Furnizorul de gaze naturale are obligaţia de a asigura clienţilor finali continuitatea în furnizare gazelor naturale contractate, cu excepţia clienţilor întreruptibili, conform prevederilor legale.
Furnizorul de gaze naturale are obligaţia să asigure înmagazinarea gazelor naturale, conform reglementărilor ANRE, şi să încheie contracte de achiziţie a gazelor naturale, astfel încât să asigure acoperirea consumului clienţilor săi.
Conform prevederilor Regulamentului privind furnizarea gazelor naturale la clienţi finali, întreruperile în furnizarea gazelor naturale pot fi:
a) întreruperi planificate, situaţie în care furnizarea gazelor naturale la clienţii finali este întreruptă temporar, ca urmare a necesităţii efectuării de către operatorul de sistem a unor lucrări de întreţinere şi/sau reparaţii conform unui program planificat, cu notificarea prealabilă a clienţilor finali;
b) întreruperi neplanificate, situaţie în care furnizarea gazelor naturale la clienţii finali este întreruptă temporar, ca urmare a unei situaţii de urgenţă sau altei cauze neplanificate;
c) întreruperi pentru nerespectare de către client a obligaţiilor sale.

Furnizarea de utima instanţă a gazelor naturale
Prevedere legală: art. 144 din Legea nr. 123 din 2012                                                                                                                                                                

Furnizorul de ultimă instanţă are obligaţia de a asigura furnizarea gazelor naturale clienţilor finali, în conformitate cu reglementările ANRE, la preţuri reglementate de ANRE.
Furnizorul de ultimă instanţă are obligaţia de a furniza, conform reglementărilor emise de ANRE, gaze naturale clienţilor finali al căror furnizor se află în situaţia de a i se retrage licenţa de furnizare în cursul desfăşurării activităţii sau în orice altă situaţie identificată de ANRE în care clienţii finali nu au asigurată furnizarea de gaze naturale din nicio altă sursă.

[bookmark: _Toc527988364]8. Măsuri care nu au la bază mecanismele pieţei destinate asigurării securității aprovizionării cu gaze natural în situații de criză, nivelul de urgență – conform Anexei VIII a  Regulamentului (UE) nr. 1938/2017

· utilizarea obligatorie a stocurilor de produse petroliere (constituite în baza Legii nr. 85/2018 privind constituirea și menținerea unui nivel minim de rezerve de țiței și de produse petroliere, cu modificările și completările ulterioare), de către producătorii de energie electrică și termică care pot trece pe combustibili alternativi;
· utilizarea obligatorie a energiei electrice generate din alte surse decât gazele naturale;
· creşterea obligatorie a nivelurilor de producţie de gaz;
· utilizarea obligatorie a contractelor care pot fi întrerupte în cazul în care nu sunt utilizate pe deplin ca parte a măsurilor de piaţă;
· întreruperea obligatorie a consumului.

În situaţia de criză, pe perioada nivelului de urgenţă, Autoritatea Competentă poate dispune următoarele măsuri:
a) utilizarea combustibililor alternativi (inclusiv prin utilizarea stocurilor de produse petroliere constituite în baza Legii nr. 85/2018 privind constituirea și menținerea unui nivel minim de rezerve de țiței și de produse petroliere de către producătorii de energie electrică și termică care pot utiliza astfel de combustibili, în concordanță cu prevederile HG nr. 773/ 2018 pentru aprobarea măsurilor privind nivelul de siguranţă şi securitate în funcţionare a Sistemului electroenergetic national, precum şi măsurile în legătură cu realizarea stocurilor de siguranţă ale Sistemului electroenergetic national în ceea ce priveşte combustibilii şi volumul de apă din lacurile de acumulare pentru perioada 1 noiembrie 2018-31 martie 2019;
b) furnizorii care nu au încheiate contracte cu clienți protejaţi vor pune la dispoziţia furnizorilor care au în portofoliu clienţi protejaţi și/sau clienţilor protejaţi cantităţile de gaze naturale necesare acoperirii consumului acestora;
c) furnizorii care au încheiate contracte cu clienți protejaţi şi care dispun de gaze naturale suplimentare consumului clienților protejaţi din portofoliul propriu vor pune la dispoziţia altor furnizori care au în portofoliu clienţi protejaţi și/sau clienţilor protejaţi cantităţile de gaze naturale necesare acoperirii consumului acestora;
d) aplicarea măsurilor prevăzute în Anexa II B de la prezentul Plan de urgență - Măsuri privind identificarea clienţilor întreruptibili de siguranţă și utilizarea acestora în situații de criză, nivel de urgență.

[bookmark: _Toc527988365]9. Glosar de termeni

AC - Autoritate Competentă - Ministerul Energiei, prin intermediul Serviciului Autoritatea Competentă Aprovizionare Gaze Naturale

Regulamentul (UE) nr. 1938/2017 - Regulamentul (UE) nr. 1938/2017 privind măsurile de garantare a siguranței furnizării de gaze și de abrogare a Regulamentului (UE) nr. 994/2010

Regulamentul (UE) nr. 994/2010 - Regulamentul UE nr. 994/2010 al Parlamentului European şi al Consiliului din 20 octombrie 2010 privind măsurile de garantare a securităţii aprovizionării cu gaze naturale şi de abrogare a Directivei 2004/67/CE a Consiliului

ME - Ministerul Energiei

Legea nr. 123/2012 – Legea energiei electrice şi a gazelor naturale, publicată în Monitorul Oficial al României din data de 19 iulie 2012, cu modificările şi completările ulterioare

ANRE – Autoritatea Naţională de Reglementare în domeniul Energiei

SNTGN Transgaz – Societatea Naţională de Transport Gaze Naturale "Transgaz" - S.A. Mediaş

SNT – Sistemul Naţional de Transport gaze naturale

SD – sistem distribuție gaze naturale

DEN – Dispeceratul Energetic Naţional

CE – Comisia Europeană

OTS – operatorul de sistem și de transport

OSD – operator sistem de distribuție

UR – utilizator reţea sistem de transport gaze naturale


[bookmark: _Toc527988366]Anexa II A - Rolul şi responsabilităţile întreprinderilor din sectorul gazelor naturale şi ale producătorilor de energie electrică şi termică, conform prevederilor legale în vigoare

1. Producători de gaze naturale
Prevedere legală:  art.124 alin 1) din Legea nr. 123/2012
Producătorii de gaze naturale au, în principal, obligaţia respectării următoarelor:
  a) să deţină autorizaţiile pentru înfiinţarea conductelor de alimentare din amonte aferente activităţii de producţie a gazelor naturale şi licenţa de operare a acestora;
  b) să asigure operarea conductelor de alimentare din amonte aferente producţiei de gaze naturale în condiţii de siguranţă, eficienţă şi de protecţie a mediului;
  c) să asigure accesul terţilor la conductele de alimentare din amonte în condiţii nediscriminatorii, conform reglementărilor specifice;
  d) să desfăşoare activităţi conexe celei de operare a conductelor de alimentare din amonte, conform reglementărilor specifice elaborate de ANRE, în limitele drepturilor conferite prin condiţiile de valabilitate asociate licenţei;
  d^1) să asigure livrările de gaze naturale, cu respectarea condiţiilor impuse prin licenţe, clauze contractuale şi reglementări în vigoare; 
  e^1) să tranzacţioneze prin ofertă publică, transparent şi nediscriminatoriu pe pieţele centralizate de gaze naturale, în conformitate cu prevederile art. 177 şi reglementările ANRE; 
   f) să asigure odorizarea gazelor naturale conform reglementărilor în vigoare, pentru gazele naturale predate în punctele de predare-preluare comercială a gazelor naturale către clienţii racordaţi direct în conductele din amonte, precum şi către sistemele de distribuţie.

2. Operatori înmagazinare
Prevedere legală:  art.142 alin 1) din Legea nr. 123/2012
Operatorii de înmagazinare au, în principal, obligaţia respectării următoarelor:
  a) să opereze, să întreţină, să reabiliteze şi să modernizeze instalaţiile tehnologice de suprafaţă aferente depozitelor de înmagazinare, în condiţii de siguranţă, de eficienţă şi de protecţie a mediului;
  b) să asigure accesul terţilor la depozitele de înmagazinare, pe baza unor criterii obiective, transparente şi nediscriminatorii, conform reglementărilor ANRE;
  c) să publice lista instalaţiilor de înmagazinare sau a unor părţi dintre acestea care sunt oferite spre acces terţilor;
  d) să furnizeze informaţii utilizatorilor sistemului de înmagazinare, necesare pentru un acces eficient la sistem; 
  e) să elaboreze şi să trimită ANRE pentru aprobare planuri de investiţii care se fundamentează pe baza studiilor de perspectivă, realizate pe o durată de minimum 5 ani, prin consultare, după caz, cu operatorul de transport şi de sistem, şi se avizează de ministerul de resort; studiile de perspectivă se transmit la ANRE cu minimum 6 luni înainte de începerea unei perioade de reglementare; 
  f) să asigure mijloacele adecvate pentru îndeplinirea obligaţiilor privind serviciul public. 

3. Operator de transport şi de sistem
Prevedere legală:  art.130 alin 1) din Legea nr. 123/2012
Operatorul de transport şi de sistem are, în principal, obligaţia respectării următoarelor:
  a) să opereze sistemul de transport şi să asigure echilibrul fizic rezidual al acestuia, respectiv programarea, dispecerizarea şi funcţionarea sistemului de transport în condiţii de siguranţă;
  b) să întreţină, să reabiliteze, să modernizeze şi să dezvolte sistemul de transport în condiţii de siguranţă, de eficienţă şi de protecţie a mediului;
  c) să realizeze, să întreţină şi să dezvolte un sistem informatic de monitorizare, comandă şi achiziţie de date, care să permită monitorizarea şi conducerea operativă a funcţionării sistemului de transport al gazelor naturale;
  d) să asigure accesul terţilor la sistemul de transport, conform unor reglementări specifice, în condiţii nediscriminatorii, în limitele capacităţilor de transport şi cu respectarea regimurilor tehnologice;
  d^1) să elaboreze şi să transmită ANRE, în vederea aprobării şi publicării acestora, metodologii utilizate pentru calcularea sau stabilirea clauzelor şi a condiţiilor privind accesul la infrastructurile transfrontaliere, inclusiv proceduri de alocare de capacitate şi de gestionare a congestiilor; 
       e) să asigure racordarea terţilor la sistemul de transport, conform unor reglementări specifice, în limitele capacităţilor de transport şi cu respectarea regimurilor tehnologice;
  e^1) să extindă, până în decembrie 2021, reţeaua de conducte, până la intrarea în localităţile atestate ca staţiuni turistice de interes naţional, respectiv local, când aceste localităţi se află la o distanţă de maximum 25 km de punctele de racordare ale operatorilor de transport şi de sistem; 
  e^2) să acorde prioritate racordării la reţeaua de gaze naturale în cazul investiţiilor noi, generatoare de locuri de muncă; 
       f) să desfăşoare activităţi conexe celei de operare a sistemului, conform reglementărilor specifice aprobate de ANRE, în limitele drepturilor conferite prin condiţiile de valabilitate asociate licenţei;
  g) să elaboreze şi să aplice regimurile optime de transport şi de livrare pentru cantităţile de gaze naturale notificate de utilizatorii de reţea, pentru o anumită perioadă, conform contractelor încheiate;
  h) să elaboreze şi să actualizeze acordurile tehnice de exploatare în zona de graniţă şi să le transmită spre avizare ANRE, anterior intrării în vigoare;
  i) să întocmească şi să urmărească bilanţul de gaze naturale intrate în sistem şi, respectiv, ieşite din sistem, conform reglementărilor ANRE;
  j) să deţină în depozitele subterane sau să asigure achiziţia de gaze, inclusiv din import, pentru cantităţile necesare operării şi asigurării echilibrului fizic al sistemului de transport, conform reglementărilor specifice aprobate de ANRE;
  k) să asigure odorizarea gazelor naturale la ieşirea din SNT, corespunzător reglementărilor propuse de operatorul de transport şi de sistem şi aprobate de ANRE;
  l) să elaboreze la solicitarea ANRE şi să transmită spre aprobare ANRE metodologiile de tarifare aferente desfăşurării activităţii de furnizare de servicii de echilibrare;
  m) să realizeze schimbul de informaţii cu alţi operatori de transport şi de sistem interconectaţi, cu operatori de înmagazinare GNL şi de distribuţie şi cu alţi colaboratori în domeniul energetic, cu respectarea reglementarilor ENTSO-G privind protocoalele de schimb de informaţii, rapoartele, structura şi procedurile de acces la bazele de date;
  n) să realizeze servicii de sistem necesare pentru accesul şi exploatarea reţelelor de transport;
  o) să elaboreze reglementări specifice necesare pentru realizarea activităţii de conducere operativă, cu consultarea participanţilor la piaţa de gaze naturale, pe care le supune spre aprobare ANRE;
  p) să elaboreze studii, programe şi lucrări privind dezvoltarea sistemului de transport al gazelor naturale;
  q) să asigure alocarea capacităţilor pe conductele de interconectare cu respectarea Regulamentului (CE) nr. 715/2009;
  r) să asigure aplicarea regulilor privind managementul congestiilor, inclusiv pe conductele de interconectare, precum şi a normelor de atribuire a capacităţilor de pe aceste conducte;
  s) să organizeze şi să administreze piaţa de echilibrare a gazelor naturale;
  ş) să asigure exploatarea staţiilor de preluare a gazelor naturale din conductele din amonte sau din sistemele de înmagazinare în sistemul de transport, precum şi a staţiilor de predare a gazelor naturale către sistemele de distribuţie, clienţii finali sau sistemele de înmagazinare;
  t) să asigure mijloacele adecvate pentru îndeplinirea obligaţiilor privind serviciul public; 
  ţ) să păstreze confidenţialitatea informaţiilor sensibile din punct de vedere comercial pe care le-a obţinut în cursul desfăşurării activităţilor sale şi împiedică dezvăluirea discriminatorie de informaţii referitoare la propriile activităţi care ar putea induce avantaje economice; în special, nu divulgă nicio informaţie sensibilă din punct de vedere comercial către celelalte părţi ale operatorului economic decât în cazul în care acest lucru se impune în vederea încheierii unei tranzacţii comerciale; 
  u) să achiziţioneze energia pe care o utilizează pentru realizarea activităţilor sale în conformitate cu proceduri transparente, nediscriminatorii şi bazate pe reguli de piaţă. 

4. Operatori sistem de distribuţie
Prevedere legală:  art.138, alin 1) din Legea nr. 123/2012
Operatorul de sistem de distribuţie are, în principal, obligaţia respectării următoarelor:
  a) să opereze, să întreţină, să repare, să modernizeze şi să dezvolte sistemul de distribuţie în condiţii de siguranţă, eficienţă economică şi de protecţie a mediului, activităţile urmând a fi desfăşurate în baza autorizaţiilor specifice pentru proiectare şi execuţie a sistemelor de distribuţie a gazelor naturale, iar operarea urmând să se desfăşoare în baza licenţei de distribuţie;
  b) să asigure odorizarea gazelor naturale corespunzător reglementărilor aprobate de ANRE, în baza contractelor de prestări de servicii încheiate cu operatorul din amonte, şi, acolo unde este cazul, prin odorizare suplimentară în sistemul de distribuţie;
  c) să realizeze interconectări cu alte sisteme, după caz, şi să asigure capacitatea sistemului de distribuţie pe termen lung;
  d) să asigure accesul terţilor la sistemele de distribuţie, în condiţii nediscriminatorii, în limitele capacităţilor de distribuţie, cu respectarea regimurilor tehnologice, conform reglementărilor specifice elaborate de ANRE;
  d^1) să asigure racordarea terţilor la sistemul de distribuţie, conform unor reglementări specifice, în limitele capacităţilor de distribuţie şi cu respectarea regimurilor tehnologice; 
       e) să întocmească şi să urmărească bilanţul de gaze naturale intrate şi, respectiv, ieşite din sistemul propriu;
  f) să evite subvenţia încrucişată între categoriile de clienţi finali cu privire la repartizarea costurilor;
  g) să preia pentru o perioadă determinată, dar nu mai mult de 2 ani, la solicitarea şi conform reglementărilor ANRE, operarea unui sistem de distribuţie în cazul în care operatorului iniţial i-a fost retrasă licenţa de distribuţie sau a fost reziliat contractul de concesiune;
  h) să asigure echilibrul permanent al sistemului operat;
  i) să asigure condiţiile de securitate în alimentarea cu gaze naturale;
  j) să desfăşoare activităţi conexe celei de operare a sistemului, conform reglementărilor specifice elaborate de ANRE, în limitele stabilite prin condiţiile de valabilitate asociate licenţei; 
  k) să elaboreze şi să trimită ANRE pentru aprobare planuri de investiţii care se fundamentează pe baza studiilor de perspectivă, realizate pe o durată de minimum 5 ani, prin consultare, după caz, cu operatorul de transport şi de sistem şi cu autorităţile locale din zona de licenţă; studiile de perspectivă se transmit la ANRE cu minimum 6 luni înainte de începerea unei perioade de reglementare. 

5. Furnizori de gaze naturale
Prevedere legală:  art.143, alin 1) din Legea nr. 123/2012
Furnizorul de gaze naturale are, în principal, obligaţia respectării următoarelor:
  a) să încheie contracte de achiziţie a gazelor naturale, astfel încât să asigure acoperirea consumului pentru clienţii săi; 
  a^1) să achiziţioneze gazele naturale pe care le furnizează clienţilor casnici, în condiţii de minimizare a costului resurselor alocate, pe baza unor proceduri proprii care să asigure caracterul transparent al procesului de achiziţie a gazelor naturale şi, în acelaşi timp, tratamentul egal şi nediscriminatoriu al persoanelor care participă la procedura de achiziţie a gazelor naturale, în calitate de ofertanţi; 
  b) să plătească contravaloarea gazelor naturale achiziţionate, conform contractelor încheiate;
  c) să desfăşoare activitatea de furnizare a gazelor naturale pe bază de contracte comerciale încheiate conform reglementărilor ANRE;
  d) să respecte standardele de performanţă pentru activitatea de furnizare a gazelor naturale;
  e) să pună prompt şi în mod gratuit la dispoziţia clienţilor finali datele relevante privind consumul, utilizând la cererea acestora formatul de prezentare uşor de înţeles, armonizat la nivel naţional, stabilit de către ANRE;
  f) să înfiinţeze puncte unice de contact pentru informarea clienţilor finali cu privire la drepturile acestora, la legislaţia în vigoare şi la căile de soluţionare a litigiilor în cazul unor cereri, plângeri, sesizări, reclamaţii sau contestaţii. Punctul unic de contact este constituit dintr-un punct central care coordonează punctele de informare regională/locală, ce sunt uşor accesibile, iar în cazul clienţilor casnici acestea să fie situate la distanţă de maximum 50 km de locul de consum şi să ofere clienţilor finali informaţii în mod gratuit;
  g) să permită clienţilor, în mod gratuit, schimbarea efectivă a furnizorului de gaze naturale în termen de 21 de zile de la data solicitării şi să transmită acestora un decont final de lichidare, în termen de maximum 42 de zile de la schimbarea furnizorului;
  h) să încheie cu clienţii finali contracte care prevăd condiţii contractuale echitabile şi cel puţin informaţiile prevăzute la art. 145 alin. (4) lit. b) şi să transmită gratuit clientului final o copie a contractului înainte de încheierea sau confirmarea încheierii acestuia. Atunci când contractul este încheiat prin intermediari, informaţiile prevăzute la art. 145 alin. (4) lit. b) sunt oferite, de asemenea, înainte de încheierea contractului;
  i) să notifice clienţii finali în mod corespunzător cu privire la orice intenţie de modificare a clauzelor contractuale, precum şi cu privire la orice majorare a preţului/tarifului practicat, după caz, în mod direct şi în timp util, dar nu mai târziu de sfârşitul primei perioade normale de facturare care urmează intrării în vigoare a majorării, într-un mod transparent şi uşor de înţeles;
  j) să informeze clienţii finali, în momentul notificării prevăzute la lit. i), cu privire la dreptul de a denunţa contractul, în cazul în care nu acceptă noile condiţii notificate;
  k) să transmită clienţilor finali informaţii transparente privind preţurile/tarifele practicate, după caz, precum şi privind condiţiile generale de acces şi de utilizare a serviciilor oferite de către acesta;
  l) să pună la dispoziţia clienţilor finali o gamă largă de modalităţi de plată, care nu creează discriminări nejustificate între clienţi. Sistemele de plată anticipată trebuie să fie echitabile şi să reflecte în mod adecvat consumul probabil. Orice diferenţă în ceea ce priveşte clauzele şi condiţiile sistemelor de plată trebuie să reflecte costurile suportate cu aceste sisteme de plată diferite. Condiţiile generale trebuie să fie echitabile şi transparente, prezentate într-un limbaj clar şi uşor de înţeles, şi nu includ bariere necontractuale în calea exercitării drepturilor clienţilor, ca de exemplu documentaţia contractuală excesivă;
  m) să nu utilizeze practici comerciale incorecte sau înşelătoare;
  n) să ofere clienţilor finali un standard ridicat de servicii şi de soluţionare a plângerilor;
  o) să informeze clienţii racordaţi la obiectivele/sistemele din sectorul gazelor naturale cu privire la drepturile lor de a fi alimentaţi cu gaze naturale de o calitate specificată, la preţuri rezonabile, conform prevederilor legale în vigoare;
  p) să informeze corespunzător clienţii finali cu privire la consumul lor efectiv de gaze naturale şi la costurile reale aferente, suficient de frecvent astfel încât aceştia să aibă posibilitatea să îşi ajusteze propriul consum de gaze naturale. Aceste informaţii se comunică la intervale de timp corespunzătoare, ţinându-se cont de capacitatea echipamentelor de măsurare ale clientului final şi de raportul cost-beneficiu al acestor măsuri, fără să se perceapă clienţilor finali costuri suplimentare pentru acest serviciu;
  q) să înmagazineze gaze naturale la nivelurile necesare pentru asigurarea continuităţii în alimentarea cu gaze naturale a clienţilor săi, în conformitate cu prevederile legale în vigoare;
  r) să nu denunţe unilateral contractele de furnizare de gaze naturale încheiate cu clienţii finali. 


Prevedere legală:  art.144 din Legea nr. 123/2012, cu modificările și completările ulterioare
Furnizorul de gaze naturale de ultimă instanţă are, în principal, obligaţia respectării următoarelor:
a) de a asigura furnizarea gazelor naturale clienţilor finali, în conformitate cu reglementările ANRE, la preţuri reglementate de ANRE;
b) de a furniza, conform reglementărilor emise de ANRE, gaze naturale clienţilor finali al căror furnizor se află în situaţia de a i se retrage licenţa de furnizare în cursul desfăşurării activităţii sau în orice altă situaţie identificată de ANRE în care clienţii finali nu au asigurată furnizarea de gaze naturale din nicio altă sursă. 

6. Producători de energie electrică şi termică
Prevedere legală:  art. 28 din Legea nr. 123/2012
Producătorul de energie electrică are, în principal, obligaţia respectării următoarelor:
  a) să asigure livrările de energie electrică şi serviciile tehnologice de sistem, cu respectarea condiţiilor impuse prin licenţe, clauze contractuale şi reglementări în vigoare;
  b) în cazul unităţilor dispecerizabile să oferteze întreaga putere electrică disponibilă pe piaţa de echilibrare, definită conform reglementărilor emise de autoritatea competentă;
  c) să oferteze public şi nediscriminatoriu pe piaţa concurenţială întreaga energie electrică disponibilă;
  d) să oferteze nediscriminatoriu serviciile tehnologice de sistem;
  e) să nu transmită la operatorul de transport şi de sistem notificări fizice în dezechilibru negativ faţă de contractele pe care le au încheiate, cu excepţia producătorilor care beneficiază de scheme de sprijin, conform prevederilor prezentului titlu; 
  f) să menţină o rezervă de combustibil la un nivel suficient sau, după caz, o rezervă suficientă de apă, pentru asigurarea siguranţei SEN şi pentru îndeplinirea obligaţiilor de producţie şi furnizare continuă a energiei electrice, care se remunerează conform cu reglementările în vigoare; 
       g) să se conformeze, din punct de vedere operativ, cerinţelor operatorului de transport şi de sistem şi să înfiinţeze, după caz, trepte proprii de conducere operativă;
   h) să transmită autorităţii competente un raport anual de activitate, conform reglementărilor în vigoare, chiar în condiţiile în care nu deţine licenţa de producere sau capacităţile sunt transferate altui operator economic.


[bookmark: _Toc527988367]ANEXA II B  - Măsuri privind identificarea și activarea clienţilor întreruptibili de siguranţă 

În conformitate cu definiția prevăzută în Legea nr. 123/2012, clientul întreruptibil de siguranţă este „clientul final care prin reducerea consumului său până la oprire contribuie la menţinerea securităţii în aprovizionarea cu gaze naturale în situaţie de urgenţă. Reglementarea regimului juridic aplicabil clientului întreruptibil de siguranţă, precum şi orice alte măsuri de realizare a implementării Regulamentul UE nr. 994/2010 al Parlamentului European şi al Consiliului din 20 octombrie 2010 privind măsurile de garantare a securităţii aprovizionării cu gaze naturale şi de abrogare a Directivei 2004/67/CE a Consiliului se realizează prin hotărâre a Guvernului elaborată la propunerea ministerului de resort în calitate de autoritate competentă.”

Ministerul Energiei a organizat o serie de întâlniri cu furnizorii relevanți din sectorul gazier precum și cu Transgaz, operatorul SNT în vederea identificării potențialilor clienți întreruptibili, conform contractelor încheiate și a analizelor interne ale operatorilor privind profilul de consum al clienților din portofoliul propriu. Pragul de consum considerat relevant pentru întreruptibilitate a fost stabilit la nivelul de 10.000 mc/h.

Având în vedere ponderea în piața internă de gaze naturale pe care o acoperă furnizorii E.ON, Engie România, Petrom și Romgaz, au fost considerate relevante valorile raportate de către aceștia privind atât consumul, cât și nominalizarea clienților finali potențial întreruptibili din portofoliul propriu, care au solicitat o cantitate medie zilnică de gaze naturale mai mare de 10.000 mc/h, pentru perioada noiembrie 2018-martie 2019. 

Au fost avute în vedere prevederile art.11 din Regulamentul 1938/2017, pentru declararea unei situții de urgență, respectiv cele trei niveluri de criză principale încadrate în următoarele condiții de temperaturi extreme: pentru o perioadă de vârf de şapte zile, constatate statistic o dată la 20 de ani; o perioadă de cel puţin 30 de zile în cazul afectării infrastructurii unice principale de gaze în condiţii de iarnă normale.

Astfel, Ministerul Energiei a centralizat următoarea listă cu clienți întreruptibili de siguranță:
- COLTERM CET Centru Timișoara 
- DACIA  MIOVENI
- CECC BRAZI, SPEE IERNUT (CET CUCI), S.C. AZOMUREȘ TÂRGU-MUREȘ, S.C.CHEMGAS SLOBOZIA. S.C. VIROMET VICTORIA, ELECTROCENTRALE GALAȚI (CET GALAȚI)
- ELECTROCENTRALE BUCUREȘTI, TERMOFICARE ORADEA, ELECTROCENTRALE CONSTANȚA, ELECTROCENTRALE GALAȚI

[bookmark: OLE_LINK6]Declararea apariţiei şi încetării nivelului de urgență al situaţiei de urgenţă se realizează  prin Ordin al Ministrului Energiei, care va fi publicat pe pagina de internet a instituţiei şi pe paginile de internet ale furnizorilor, OTS şi OSD.

Pe perioada nivelului de urgență al situaţiei de urgenţă, furnizorii, OTS și OSD au obligaţia ca la instrucţiunile AC să limiteze până la limita de avarie şi/sau să sisteze furnizarea/distribuţia/transportul gazelor naturale către clienţii întreruptibili de siguranţă.

[bookmark: OLE_LINK8]După intrarea în vigoare a Ordinului Ministrului Energiei privind declararea nivelului de urgență al situaţiei de criză, furnizorii, OTS şi OSD vor notifica fiecărui client întreruptibil de siguranţă din portofoliul lor, în cel mult 12 ore, asupra declarării apariţiei nivelului de urgență al situaţiei de urgenţă. Prin notificare, clienţilor întreruptibili de siguranţă li se comunică şi măsurile ce vor fi aplicate în această situaţie.

Notificările transmise de către furnizori, OTS şi OSD trebuie să cuprindă cel puţin următoarele informaţii:
· denumirea clientului întreruptibil de siguranţă;
· punctul de ieşire din SNT/SD la care va opera limitarea/oprirea;
· locul de consum;
· [bookmark: OLE_LINK10]cantitatea de gaze naturale care va fi limitată/sistată;
· ziua gazieră şi ora la care limitarea /sistarea va deveni efectivă;
· estimarea neangajantă a OTS şi a OSD cu privire la data probabilă a încetării nivelului de urgență al situaţiei de urgenţă.

După primirea notificării, clienţii întreruptibili de siguranţă au obligaţia reconsiderării în consecinţă a cererilor de consum către furnizorii lor.
[bookmark: OLE_LINK4]
OTS şi OSD vor monitoriza consumurile pe perioada nivelului de urgență al situaţiei de urgenţă şi vor informa operativ AC asupra situaţiei curente.

În termen de maximum 12 de ore de la încetarea nivelului de urgență al situaţiei de criză, OTS/OSD va informa furnizorii și clienţii întreruptibili de siguranţă cu privire la momentul reluării prestării serviciului de transport/distribuţie în condiţii normale, cu respectarea procedurilor şi a termenelor de nominalizare, renominalizare, transmitere a programului de transport şi alocare prevăzute în Codul reţelei.







Schema de utilizare a Clientului întreruptibil de siguranță, în situație de criză, 
la nivel de urgență





Furnizorul consumatorului întreruptibil de siguranță (UR1)
Consummator întreruptibil de siguranță
OST
Furnizori clienți protejați (UR2)
Combustibil alternativ
Flux fizic
Flux financiar









1. OST acționează în conformitate cu prevederile Codului Rețelei, în privința echilibrării SNT
2. OST prognozează dezechilibrul și notifică UR2 aflați în dezechlibru
3. Transgaz notifică UR1 cu privire la necesitatea punerii pe piață a volumului întreruptibil, pe platforma de echilibrare sau pe PZU sau Intra-day
4. UR2 au obligația de a achiziționa volumele întreruptibile puse la dipoziția pieței de UR1 Clientul întreruptibil de siguranță este notificat de UR1 (la solicitarea OST) pentru a trece pe combustibil alternativ, atunci când este posibil
5. UR2 are obligația de a identifica și de a achiziționa volumele necesare echilibrării sale, altele decât cele din sursa întreruptibilă, în max. 24 de ore
6. Dacă UR2 nu se conformează, disponibilul  de volume întreruptibile vor fi achiziționate de OST de la UR1, în vederea echilibrării, în conformitate cu prevederile Codului Rețelei 
Ulterior, OST notifică UR1 privind reluarea furnizării către Clientul întreruptibil de siguranță
Premergător procedurii de mai sus, UR1 are obligația să încheie un contract de furnizare cu Clientul întreruptibil de siguranță, care să conțină clauzele de întreruptibilitate și formula de remunerare a întreruptibilității (funcție de recuperarea costurilor aferente achiziției de gaze de  către Clientul întreruptibil de siguranță, la care se adiționează costul de achiziție a combustibilului alternativ, dacă este cazul și a eventualelor costuri suplimentare cauzate Clientului întreruptibil de siguranță prin limitarea/sistarea furnizării de gaze naturale către acesta.) 
UR1 se va asigura că prețul de valorificare a volumelor întreruptibile va corespunde  cel puțin valorii remunerării Clientul întreruptibil de siguranță.

